google/wiki40b huggingface dataset:
Kobberavtalen

Kobberavtalen var en avtale mellom Norge og Storbritannia som ble inngått i august 1916, under første verdenskrig. For å kunne importere foredlet kobber måtte Norge gå med på å utstede utførselsforbud for kis, som Tyskland hadde behov for til sin krigsindustri.

Norsk kobbereksport og -import i krigens første år

I begynnelsen av krigen falt produksjonen av kis i Norge, men i 1915 var det høykonjunktur for de norske bergverkene. Den norske kisen var særlig etterspurt i Tyskland, som på grunn av landets beliggenheten var blitt utestengt fra verdensmarkedet. Samtidig som Norge eksporterte kis, ble det imidlertid fra senhøsten 1915 vanskeligere å importere foredlet kobber, ettersom Storbritannia hadde inngått en hemmelig avtale med de amerikanske kobbereskportørene. Britene gjorde det klart at Norge måtte stanse eksporten av kis til Tyskland for å få tilgang til foredlet kobber.

Forhandlinger om en kobberavtale

I april 1916 tok den britiske ministeren i Norge, Mansfeldt Findlay, kontakt med utenriksminister Ihlen med forslag om en avtale. Han foreslo at Norge skulle utstede eksportforbud for alle kobberholdige produkter, med unntak av eksport i bytte mot foredlet kobber. Importen skulle foregå gjennom en bransjeforening, og Storbritannia skulle forplikte seg til å kjøpe et visst kvantum kis.
I juli opplyste Ihlen representanter for gruvene om situasjonen. Etter forhandlinger seg imellom ble gruvene så enige om å opprette en forening av gruver som ville komme til å bli rammet av et eksportforbud. Imidlertid krevde de at gruver som produserte kobberfattig svovelkis måtte kunne stå utenfor avtalen. Dermed ble «Foreningen for eksport av norsk kobberholdig svovlkis», ofte kalt «Kiseksportforeningen», dannet. Medlemmene var Folldal gruver, A. Huitfeldt & Co., Nils Juul & Co., Reitan gruver, Meråker gruver, Løkken verk, Røros kobberverk, Røstvangen gruver, Sulitjelma gruver, Svanøy gruver og Vigsnes gruver.
28. august 1916 oversendte den norske regjeringen sitt avtaleforslag til Storbritannia. Den britiske regjeringen godtok avtalen dagen etter, og 1. september innførte Norge utførselsforbud for kobber, kobbermalm, kobberholdig svovelkis, kobberholdig kisavbrann og kobberholdige produkter.

Kobberavtalens innhold

Ifølge avtalen skulle Norge innføre utførselsforbud for kis, men det skulle kunne gis dispensasjon dersom mottagerlandet til gjengjeld eksporterte en tilsvarende kobbermengde til Norge i form av kobbervarer. Norge kunne også fortsatt eksportere til de nøytrale landene Sverige, Danmark og Nederland. Storbritannia ville tillate at Norge importerte 8 000 tonn foredlet kobber og kobbervarer. Dette måtte altså skje i bytte mot en tilsvarende mengde eksportert kis. Dessuten skulle Norge straks kunne importere 3 000 tonn kobber fra Storbritannia, og Storbritannia skulle ha forkjøpsrett til norsk kis inntil Norge hadde levert et tilsvarende kvantum.
Toblerone

Toblerone er en sjokolade laget av Kraft Foods i Sveits. Sjokoladen er kjent for sine triangelformede biter, som skal representere Matterhorn i de sveitsiske alpene, og en særpreget innpakning.
Sammensetningen av Toblerone er sveitsisk melkesjokolade, honningnougat og mandler. Siden 1970-tallet er det også produsert andre varianter. Disse inkluderer ren (mørk) sjokolade i en grønn og sort pakning, en «snøtoppet» versjon med sjokoladetopper og en «én-og-én»-pakning med individuelt pakkede sjokoladetriangler. Størrelsen på Toblerone varierer fra cirka 10 cm til store «festpakninger» på over 1 meter. Det selges også pakker med seks Toblerone-pakninger på 100 gram. Alle pakningene har de samme triangulære proporsjonene.
Kvalifisering til VM i fotball 2018 (UEFA), Playoff

Playoffen i kvalifiseringen til VM i fotball 2018 ble spilt mellom de 8 beste andreplasserte lagene i de 9 gruppene. Det dårligste av lagene som ble nr. 9 Slovakia fikk ikke spille playoff.
Dupont Circle Fountain

Bakgrunn

I 1871 begynte United States Army Corps of Engineers konstruksjonen av Dupont Circle som på den tiden ble kalt Pacific Circle og var den vestlige grensen av byens boligområder. Den 25. februar 1882 døpte Kongressen om plassen og godkjente at et minnesmerke over Samuel Francis Du Pont (1803 - 1865) skulle settes opp der for å hedre hans tjenester under den Den meksikansk-amerikanske krigen og borgerkrig. Han spilte en stor rolle i moderniseringen av Marinen, og under borgerkrigen var han ansvarlig for Union-blokaden effektiv mot Konføderasjonen, selv om hans mislykket i sitt forsøk på å angripe Charleston i 1863, noe som flekket hans karriere. Bronse-statuen ble formet av Launt Thompson og innviet 20. desember 1884. Den kostet tilsammen 20 500 dollar. Deltakere på avdukingsseremonien omfattet president Chester A. Arthur, senator Thomas F. Bayard, admiral David Dixon Porter og general Philip Sheridan. Plassen ble ø beplantet med eksotiske planter og hundrevis av trær.
I begynnelsen av det 20. århundre ønsket medlemmer av den prominente Du Pont-familien en markering av stor kunstnerisk verdi og arbeidet for en erstatning av statuen som familien alltid hadde mislikt og i 1909 begynte foten av statuen å synke og helle mot siden, noe som resultererte i vitser om at Du Pont og sjøfolkene var alkoholikere. Senator Willard Saulsbury, Jr's kone, som var niese av Du Pont, ledet arbeidet med å erstatte statuen. De spurte ikke etter offentlige midler til de nye minnesmerket, men at Commission of Fine Arts (CFA) skulle godkjenne det. Den 26. februar 1917 godkjente Kongressen utskifting av statuen og insisterte på byggingen skulle begynne innen tre år.
Du Pont-familien valgte arkitekt Henry Bacon og skulptør Daniel Chester French til å utforme en fontene som reflekterte Beaux-Arts og nyklassisistisk stil som var populæri nabolaget på den tiden, og da Patterson Mansion lå på den nordøstlige kanten av sirkelen. Bacon er best kjent for Lincolnmonumentet mens French er best kjent for arbeidet med statuen av Abraham Lincoln inne i minnesmerket. Frenc's andre arbeider i Washington, D.C. Omfatter Butt-Millet Memorial Memorial Fountain, First Division Monument og Thomas Galluadet Memorial. Den totale kostnad ble 77 521 dollar. CFA godkjente minnesmerket i 1917, og arbeidet på fontenen begynte kort tid etterpå.

Arbeidet begynner

Kongressen ønsket anerkjennelse for sitt tidligere forsøk på å hedre Du Pont, så inskripsjonen på fontenen skulle inkludere det faktum at statuen reist av Kongressen var blitt erstattet. En tidlig modell omfattet en vannkilde på toppen, men dette ble ikke innarbeidet i den endelige utformingen. fontenen ble laget av Piccirilli Brothers  som også hadde laget French' statue av Abraham Lincoln ved Lincoln Memorial. Entepenøren var George A. Fullers selskap, hvis andre prosjekter omfattet Flatiron Building og Plaza Hotel i New York City. I 1920 ble statuen flyttet til Rockford Park i Wilmington, Delaware, hjembyen til Du Pont-familien og plassert på en plass til en fontene som aldri var blitt bygget. Etter installasjonen ble voksne trær og tett vegetasjon plantet i den omkringliggende parken.
Vun Van

Bakgrunn

Vun Vans handicap skyldes at han fikk polio som 3-åring. Han begynte med para-friidrett i 2006.
Rep.Rep

Rep.Rep er et musikkalbum med Årabrot, utgitt i 2006.
Iveco

Historie

Selskapene som inngikk i Iveco hadde lang historie, og selv etter sammenslutning produserte de lastebiler med eget merke i flere år. I 1983 kom TurboStar-serien, og med den en egen Iveco-identitet. I 1986 inngikk de en avtale med Ford i Storbritannia om Ford Cargo-serien av distribusjonsbiler.
På 1990-tallet kom en rekke serier. Fra lett til tung het de EuroCargo, EuroTech, EuroStar og EuroTrakker.
Iveco kjøpte spanske Pegaso og britiske Seddon Atkinson av spanske Enasa i 1991. I desember 2000 ble Daily nummer 1 million ferdigstilt.
I 90-årene ble Iveco-biler bygget i Kina, Tyrkia, India, Australia, Russland, Argentina og Brasil.
Iveco og Renault slo seg sammen om bussproduksjon gjennom selskapet Irisbus. i 2003 kjøpte Iveco ut Renault, men Irisbus produserer fremdeles busser for Iveco, nå under navnet Iveco Bus.
Lampronia redimitella

Utseende

En liten (vingespenn 9 – 12 mm), mørkt gråbrun møll, forvingen med to hvite tverrstriper. Av nærtbeslektede arter ligner den mest på Lampronia flavimitrella, men den er markert mindre enn denne med smalere vinger og forholdsvis lengre antenner. Ellers kan den ligne på noen arter i familien grasmøll (Elachistidae). Antennene er trådformede, gradvis avsmalnende utover, mørke og vel halvparten så lange som forvingen. Hodet er kledt med hvitgule, oppstående skjell. Kroppen og forvingen er mørkt gråbrune. Forvingen er nokså smal, avrundet (vingespissen ikke markert), mørkt gråbrun med spredte, lysere skjell. Den har to kremhvite tverrbånd, det inenrste av disse er tilsmalnet mot framkanten, det ytterste er kraftig innsnevret i midten og kan være delt i to flekker. Ved framkanten brer det seg et stykke utover i vingen. Bakvingen er grå, ganske tynt skjellkledt.

Levevis

Arten er knyttet til busker i rips-slekten (Ribes spp.). Den er funnet ved alperips (Ribes alpinum), villrips (Ribes spicatum) og solbær (Ribes nigrum). Sannsynligvis utvikler larven seg i knopper og skudd. Den fullvoksne larven spinner seg inn en kokong på et blad av vertsplanten, og ruller bladet delvis om seg. De voksne sommerfuglene flyr i juni – juli.

Utbredelse

Den er bare funnet i Øst- og Nord-Europa. I Norge er det bare kjent ett funn, fra Saltdal i Nordland.
Krattblomsterfluer

Utseende

Middelsstore (6-11 mm), slanke blomsterfluer, svarte, bakkroppen nesten alltid med gule flekker. Ansiktet er for det meste gult med en svart midtstripe. Antennene er vanligvis helt mørke. Fasettøynene er nakne eller med spredte, korte hår. Thorax er svart, mer eller mindre glinsende, bortsett fra scutellum som er gult. Beina er oftest for det meste svarte, men kan ha gule partier. Vingene er nokså smale, glassklare bortsett fra et brunt vingemerke. Bakkroppens grunnfarge er dypt svart. Vanligvis har den tre par lysgule eller gulhvite flekker, men disse kan mangle. Kontrasten mellom grunnfargen og flekkene er større enn hos de fleste andre blomsterfluer, dette kan være et godt kjennetegn på slekten.

Levevis

Larvene lever av bladlus. De voksne fluene besøker gjerne blomster. Noen av artene flyr tidlig på våren, andre kan treffes nesten hele sommerhalvåret.

Utbredelse

De fleste av artene er utbredt i Palearktis. Ellers er slekten representert i alle verdensdeler bortsett fra Afrika og Sør-Amerika. Mange av artene er vidt utbredte.
Egenkapital

I aksjeselskap

For aksjeselskaper finnes det bestemmelser om at selskapene skal ha en forsvarlig egenkapital. Aksjelovens § 3-4 sier at et AS eller ASA skal «til enhver tid ha en egenkapital som er forsvarlig ut fra risikoen ved og omfanget av virksomheten i selskapet». Dersom egenkapitalen er lavere enn det som regnes forsvarlig, eller blir mindre enn halvparten av aksjekapitalen, har styret i selskapet en handleplikt (Aksjeloven § 3-5). Dette innebærer plikt til å straksbehandle saken, innkalle til (ekstraordinær) generalforsamling innen rimelig tid og forslag til tiltak. Det kan være straffbart å ikke overholde handlepliktsreglene. Kravet om forsvarlig egenkapital kan ha betydning for om det kan betales utbytte til aksjonærene, om selskapet kan kjøpe egne aksjer eller om det er mulig å foreta en kapitalnedsettelse.

Regnskapsloven

Ifølge Regnskapsloven skal alle endringer i egenkapitalen skal nøye forklares, og opptjent egenkapital spesifiseres.

Annen bruk

Enkelte banker og investeringsselskaper tilbyr egenkapital. Det vil i praksis si at de kommer inn på eiersiden i selskapet.
Ved boligkjøp angir «egenkapital» den delen av boligens verdi som kjøperen dekker selv.
Fylkestingsvalget 1983

Fylkestingsvalget 1983 ble gjennomført 11. - 12. september 1983, samtidig med kommunestyrevalget. Valget ble holdt i alle fylker unntatt Oslo.
Stemmerettsalderen var 18 år. Utenlandske statsborgere som på valgdagen hadde vært bosatt Norge sammenhengende de tre siste årene, hadde også stemmerett for første gang. Tidligere gjaldt dette bare statsborgere fra de andre nordiske landene. Utenlandske statsborgere utgjorde om lag 48 000 personer.
Ved fylkestingsvalget ble det avgitt 1 883 419 stemmer, 69,0% oppslutning. Til sammenligning var oppslutningen ved kommunestyrevalget 72,1%. 4 294 stemmer ble forkastet.
Ved valget ble det valgt 1 016 representanter til landets 18 fylker, Oslo unntatt. For å sikre kommunene en rimelig representasjon i 
fylkestingene i forhold til folketallet, tilfalt 107 av representantene på forhånd bestemte kommuner, såkalte utjamningsrepresentanter. Av de valgte representantene var 331 kvinner.
Ever – for alltid

Ever – For alltid er en fantasiroman som ble gitt ut i 2009. Det er den første romanen i serien De udødelige. Serien er skrevet av den amerikanske forfatteren Alyson Noël. Den har vært på The New York Times Bestsellers-listen

Handling

Etter en forferdelig ulykke som tar livet av familien hennes, kan 16 år gamle Ever se auraen til folk rundt seg, høre tankene deres, og vite hele livshistorien til noen bare ved å berøre dem. Hun prøver nå å unngå menneskelig kontakt, og på den nye skolen hennes er hun blitt merket som en freak. Men alt forandrer seg når hun møter Damen Auguste. Ever har ingen anelse om hvem han er, eller hva han er. Alt hun vet er at hun faller stadig dypere og dypere for han.
FATIMA-prosjektet

FATIMA-prosjektet (Fastlandsforbindelse til Magerøya) var et veiprosjekt i Finnmark på Europavei 69 bestående av veier og tunneler. Veiforbindelsen på 28,6 kilometer ble åpnet 15. juni 1999. Sambandet omfatter også tre tunneler, den undersjøiske Nordkapptunnelen (6,9 km), Honningsvågtunnelen (4,4 km) og Sarnestunnelen (195 meter), samt Veidnesbrua (520 meter).
Veiprosjektet kostet 1078 millioner kroner (1999-verdi). Av dette ble ca. 210 millioner kroner betalt med bompenger, som ble innkrevd manuelt. Innkrevingen av bompenger ble avsluttet 29. juni 2012.
Martin Hinteregger

Landslaget

Han ble tatt ut i Østerrikes EM-tropp til EM i Frankrike 2016.
Caenides

Utseende

Brune smygere med hvite flekker.

Utbredelse

Slekten er utbredt i Vest-Afrika.
Fylkesvei 6148

Fylkesveg 6148 går mellom Hallset og Bruset i Surnadal kommune. Veien er 2,6 km lang.
Frem til 2019 hadde veien betegnelsen Fv324.
EM på skøyter 1939, menn

EM på skøyter 1939, herrer ble avholdt i Riga den 4. og 5. februar 1939 med 26 deltagere fra 8 nasjoner.
Charles Mathiesen var tittelforsvarer fra mesterskap i Oslo året før og tok sølvmedaljen i dette mesterskapet. Alfons Bērziņš ble europamester. Neste offisielle europamesterskap ble først arrangert i 1947 på grunn av 2. verdenskrig. I årene fra 1936 til og med 1948 kunne ikke-europeiske utøvere som var medlem av europeiske skøyteklubber delta i mesterskapet.
Høydalen (Langøya)

Høydalen er ei grend i Øksnes kommune i Nordland. Stedet ligger ved fylkesvei 938 mot Nyksund, ca. 4 km fra kommunesentret Myre.
Gården har 49 innbyggere (2009) fordelt på spredt bebyggelse. Høydalen er et gammelt jordbruksområde med dyrkede jorder som nå leies ut til andre bønder i kommunen. Siste gårdsbruket i Høydalen ble nedlagt i 2005. Høydalen har gårdsnummer 66 i Øksnes.

Historie

Høydalen ble mest sannsynlig ryddet så langt tilbake som før vikingtiden. Gården ligger lunt og solrikt til med grunnmark og fruktbar jord. Fjellene rundt gav også ett godt sommerbeite. Husdyrhold og fiskeri har alltid vært en del av hverdagen til innbyggerne.
Gården het opprinnelig «Gaukhøydalen», da det var en annen gård med samme navn på Skogsøya. Da denne gården ble tatt av ras rundt 1680, var Høydalen den eneste igjen med bosetning, og ble alene om navnet.
Høydalen ligger langs ei vid, vestvendt bukt som grenser til Kråknes i nord, Myre i sør og Sørvågen i øst.
Navnet Høydalen kommer av høy i betydningen «tørket gress» eller gressvokst, beite; stedet ligger ikke spesielt høyt på øya i noen forstand.

Fiskeri

Høydalen ligger gunstig til med kort vei til de store fiskefeltene og inn til fjordene, men ei god havn har stedet aldri hatt. Mye drag i sjøen og åpent eksponert mot elementene fra vest har gjort strandlinjen vanskelig tilgjengelig, da alle støene til fiskebåtene lå vestvendt til mot storhavet. Alle båtene måtte derfor tas på land under storm og uvær. Høydalen har i alle år hatt dyktige fiskere som har vært sentrale i utviklingen da Myre ble den største fiskerihavnen i regionen. Stedet har også måtte tåle mange tragiske forlis.
Where's the Soul Gonna Go

Where's the Soul Gonna Go er et musikkalbum med Kristin Berglund, utgitt i 2002.
Bymålslaget

Bymålslaget er en norsk språkforening dannet i 1902. Laget oppstod da Det norske Samlaget (dannet 1868) ble delt i to: Landsmålslaget (senere Noregs Mållag) og Bymålslaget. Årsaken til dette var at Samlaget utviklet seg til i hovedsak å bli talsorgan for landsmålet. Bymålslaget ble i praksis en selvstendig organisasjon. I 1972 ble samarbeidet tatt opp igjen idet Bymålslaget begynte å utgi sine publikasjoner på Det Norske Samlaget. Dette samarbeidet varte fram til 2010 da laget skiftet til Novus forlag.
Bymålslaget ønsket å utvikle norsk språk ved å justere det danske bokmålet i samsvar med talemålet i de norske byene. Knud Knudsen (1812–95) var rektor ved Oslo katedralskole og kalles ofte det norske bokmålets far. Da han døde, gav en stor gave til videreføring av dette arbeidet. Denne arven forvalter Bymålslaget. Pengene brukes til å gi ut Knudsens egne skrifter, samt støtte annet arbeid som er i samsvar med det språkpolitiske programmet hans. Bymålslaget og Oslo katedralskole har satt opp en minnesten over ham på Vår Frelsers gravlund i Oslo.
Fra 1909 har Bymålslaget utgitt tidsskriftet Maal og Minne.
Ovenbakken

Ovenbakken (1–67, 2–52) er en kommunal vei på Østerås i Bærum. Veien er i underkant av 1 km lang og starter i Eiksveien like nedenfor Østerås bo- og behandlingssenter. Veien går derfra opp bakken og forbi Østerås kjøpesenter og videre rundt og ender opp ved Otto Ruges vei. Den passerer også Otto Ruges vei litt tidligere. Ellers starter/slutter Østeråsen, Niels Leuchs vei og Nordgrenda i Ovenbakken.
Æresvakt

En æresvakt er en seremoniell eskorte eller vaktstyrke, ofte i militær sammenheng, som tildeles et lands statssjef, gjestende statsoverhoder, kongelige personer og visse høytstående offiserer for å markere heder og ære.
Æresvakten kan enten paradere ved personens ankomst eller avreise til et gitt sted. Den kan også være plassert på post ved personens bosted. For et statsoverhode består en paraderende æresvakt vanligvis av et kompani med faner og musikk, og kalles da for æreskompani.
Æresvakter brukes også til å hedre falne soldater ved begravelser.
Triatlon under Sommer-OL for ungdom 2018

Triatlon under Sommer-OL for ungdom 2018 ble arrangert fra 7. til 11. oktober 2018, i Parque Polideportivo Roca i Buenos Aires i Argentina.
Pareteronychus

Levevis

Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

Utbredelse

Arten er beskrevet fra Borneo.
Grunnkretser i Fusa kommune

Grunnkretser i Fusa kommune er delområder og grunnkretser som seksjonerer Fusa kommune, Hordaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Framverran

Framverran er en del av Inderøy i Trøndelag. Det er Mosviks nordlige og nordvestlige del, som ligger til Beitstadfjorden og Verrasundet. 
Framverran tilsvarer Vestvik sogn, og dekkes av Vestvik kirke. Det er ingen andre offentlige tjenester i bygda, men flere forsamlingshus, et idrettslag og et helselag. Framverran skole, som ble nedlagt i 2010, var de siste 20 årene småtrinnsskole for hele Mosvik kommune. Det finnes en privat barnehage i Trongsundet og et privat butikkmuseum i Venneshamn. 
Bygda var fra 1838 del av Ytterøy kommune, fra 1867 til 1900 del av Mosvik og Verran kommune og fra 1901 til 1968 en del av Verran kommune; den ble til 1968 overført til Mosvik kommune. Bygda fikk veiforbindelse samtidig.
Næringslivet er jordbruk, skogbruk og turisme. Det finnes en campingplass og flere hyttefelt. Giplingøya dyrefredningsområde ligger utenfor tidligere Framverran skole. Framverran er Petter Northugs hjembygd. Helleristningene i Kvennavika, Handelsstedet Venneshamn og den fiktive jekteskipperen Martin Kvennavika hører også til i Framverran.
Sericoides

Utseende

Middelsstore, blanke oldenborrer med en avlang kroppsform. På farge kan de være brunlige eller mørkt metallisk fargede.

Utbredelse

Slekten er utbredt i det sørlige Sør-Amerika (Argentina og Chile).
Grorud kirke

Kulturminne

Grorud kirke er et kulturminne og har nummer 84431 i Riksantikvarens kulturminnebase.
Gjett hvem som kommer til middag

Synopsis

I filmen møter man en 23 år gammel rikmannsdatter fra et liberalt hjem, Joanna Drayton, som kommer hjem fra ferie med en svart mann, dr. John Prentice, og forteller foreldrene at de skal gifte seg og vil ha foreldrenes velsignelse. Den svarte mannen var av filmskaperne bevisst gjort til en perfekt person, med en strålende karriere, omtenksom og hensynsfull. Dermed ville filmskaperne tydeliggjøre at konflikten i filmen kun gjaldt at han var svart. Det meste av filmen finner sted i løpet av en ettermiddag og kveld hjemme hos familien Drayton, og handler om hvordan Joanna Draytons foreldre, livslange liberalere som har innprentet sin datter at svarte og hvite er likeverdige, prøver å finne ut om de vil gi ekteskapet sin velsignelse.
Filmen tar også opp svart-mot-svart rasisme, da familiens svarte hushjelp og Joanna Draytons tidligere barnepike, spilt av Isabel Sanford, i en liten, men minneverdig rolle setter den svarte mannen på plass for hans uhørte dristighet.

Mottakelse

Filmen fikk to Oscarpriser i 1967 (Katharine Hepburn for beste kvinnelige hovedrolle, og prisen for beste manus). I tillegg fikk den to BAFTA-priser i 1968 (Spencer Tracy for beste skuespiller, og Katharine Hepburn for beste skuespillerinne).

Spinoff

Filmen Guess Who fra 2005 bygger løst på filmen. I 2005-filmen er rollene snudd slik at det er en svart kvinne som tar med en hvit mann hjem til sine foreldre. I motsetning til Gjett hvem som kommer til middag, som er en moderne klassiker, ble 2005-filmen dårlig mottatt og kritikere mente temaet var sterkt datert.
Fiat Tipo

Varianter

Fem andre modeller ble bygget på Tipo-plattformen. Den første var Lancia Dedra (1989), etterfulgt av Fiat Tempra i 1990. Så kom den store familiebilen Alfa Romeo 155 på samme plattform, coupéen Fiat Coupé, før Lancia Delta ble introdusert i 1993.